PTT กำไรเฮดจิ้งน้ำมัน 8.5 พันล้าน! ประคองไตรมาส 1 ขาดทุนแค่ 1.55 พันลบ.
PTT กำไรเฮดจิ้งน้ำมัน 8.5 พันลบ. ประคองไตรมาส 1 ขาดทุนแค่ 1.55 พันลบ.
11 พ.ค. 2563

บริษัท ปตท. จำกัด (มหาชน) หรือ PTT ประกาศผลการดำเนินงานไตรมาส 1/2563 สิ้นสุดวันที่ 31 มีนาคม 2563 มีผลการดำเนินงานดังนี้

โดยผลการดำเนินงานในไตรมาส 1/2563 มีผลขาดทุนสุทธิ ในไตรมาส 1/2563 เนื่องจากบริษัทมีรายได้จากการขายจำนวน 483,567 ล้านบาท ลดลงจากไตรมาส 1/2562 จำนวน 67,307 ล้านบาท หรือร้อยละ 12.2 โดยหลักมาจากรายได้จากการขายที่ลดลงมาจากเกือบทุกกลุ่มธุรกิจเนื่องจากราคาขายเฉลี่ยและปริมาณขายลดลง ยกเว้นกลุ่มธุรกิจเทคโนโลยีและวิศวกรรม และธุรกิจสำรวจและผลิตปิโตรเลียมมีรายได้จากการขายเพิ่มขึ้นเนื่องจากการเข้าซื้อ GLOW ของ GPSC ในช่วงปลายไตรมาส 1/2562 และรายได้จากการขายธุรกิจสำรวจและผลิตปิโตรเลียมเพิ่มขึ้นจากปริมาณขายเฉลี่ยโดยรวมที่เพิ่มขึ้น จากการเข้าซื้อธุรกิจโครงการมาเลเซีย และกลุ่ม Partex ในช่วงครึ่งหลังของปี 2562 และโครงการบงกชมีปริมาณการขายเพิ่มขึ้นจากจ้านวนวันในการปิดซ่อมบำรุงลดลงจากไตรมาส 4/2562 ในขณะที่ราคาขายเฉลี่ยลดลง
อย่างไรก็ตามบริษัทฯ มีกำไรจากตราสารอนุพันธ์เพิ่มขึ้น 12,250 ล้านบาทจากขาดทุนจากตราสารอนุพันธ์ 3,780 ล้านบาท ในไตรมาส 1/2562 เป็นกำไรจากตราสารอนุพันธ์ 8,470 ล้านบาท ในไตรมาส 1/2563 โดยหลักมาจากกำไรจากตราสารอนุพันธ์ที่ยังไม่เกิดขึ้นของสัญญาประกันความเสี่ยงราคาน้ำมันของ PTTEP และ PTTT